Eläinten hyvinvointi on koko ajan parantunut - Urjalan Sanomat\nYleinen • 4.10.2018 • Urjalan Ylläpito\nEläinten hyvinvointi on koko ajan parantunut\nYleinen 4.10.2018 (muokattu 18.9.2020) Urjalan Ylläpito\nTänään vietetään Maailman eläinten päivää, joka käynnistää valtakunnallisen eläinten viikon. Teemaviikon viimeisenä päivänä 10.10. Urjalan eläinsuojeluyhdistys järjestää kirjastossa luentotilaisuuden, jossa valvontaeläinlääkäri Mari Porma kertoo eläinsuojeluilmoituksen tekemisestä ja eläinsuojelutarkastuksista.\nValvontaeläinlääkäri Mari Porman mielestä Suomessa eläinten hyvinvointiasiat ovat hyvällä tolalla verrattuna moniin ulkomaihin. Esimerkiksi sikatiloista lähes 100 % kuuluu kansalliseen sikaterveydenhuolto-ohjelmaan. Kuva: Heli Lehtelä\nPorman mukaan eläintenpitäjät ovat nykypäivänä hyvin valistuneita ja eläinten hyvinvointi on parantunut koko ajan. Aiheellisten ilmoitusten määrä on Porman kokemuksen mukaan pudonnut todella paljon. Kun hän seitsemän vuotta sitten aloitti valvontaeläinlääkärin työt Riihimäellä, aiheellisten ilmoitusten osuus oli 80 prosenttia ja aiheettomien 20 prosenttia. Nykyisin suhde on lähes päin vastoin.\nValtaosa tuotantoeläintiloista hoitaa Porman mukaan eläimensä hyvin, vähintään lainsäädännön minimivaatimusten mukaisesti. Huonojen tilojen määrä on aivan marginaalinen. Suomessa sikatiloista lähes 100 prosenttia ja nautatiloista suurin osa on eläinten terveydenhuolto-ohjelman piirissä, jossa tilat saavat säännöllisillä eläinlääkärikäynneillä neuvontaa ja tietoa.\n– Tämä järjestelmämme on todella arvokas sekä elintarviketurvallisuuden että eläinten hyvinvoinnin kannalta. Suomessa asiat ovat tosi hyvin verrattuna moniin ulkomaihin. Suomalainen elintarvikeketju pellosta pöytään on kokonaisuudessaan niin turvallinen, että siitä voidaan olla ylpeitä.\nLue lisää 4.10. Urjalan Sanomista tai digilehdestä!\nPorin sunnuntairavit, Ravit Porin sunnuntairavit3.12. 19:00\nKyläkosken hevoset hyviä Porissa\nPorin sunnuntairavit3.12. 19:00\nKirjoittanut Urjalan Ylläpito 3.12.2021 19:00 0\nSini OvaskainenTänään vietetään Maailman eläinten päivää, joka käynnistää valtakunnallisen eläinten viikon. Teemaviikon viimeisenä päivänä 10.10. Kiitos kun luet Urjalan Sanomia! Tämä sisältö on vain tilaajillemme.\nKirjoittanut Urjalan Ylläpito 3.12.2021 17:50 0\nKirjoittanut Urjalan Ylläpito 3.12.2021 15:00 0\nLaukeelan päiväkoti Laukeelan päiväkoti3.12. 11:00\nJo lähtötilanteessa liian pieni päiväkoti luovutettiin kunnalle – lapset pääsevät uusiin tiloihin 13. joulukuuta\nLaukeelan päiväkoti3.12. 11:00\nKirjoittanut Urjalan Ylläpito 3.12.2021 11:00 0\npoliisiuutiset, sisä-suomen poliisi poliisiuutiset3.12. 7:30\nPoliisipäällikkö: Poliisin pitää näkyä ja kuulua jokaisessa alueen kunnassa\nKirjoittanut Urjalan Ylläpito 3.12.2021 07:30 0\n– Kyllä alueen asukkailla on oikeus tietää, mitä heidän alueellaan tapahtuu ja meidän pitää kertoa asioista laajemmin, totesi Sisä-Suomen poliisilaitoksen poliisipäällikkö Timo Vuola viime torstaina vierailleessaan Valkeakosken poliisilaitoksella.


Resident Evil VII, PS4-peli, 5055060900918\nResident Evil VII, PS4-peli\nResident Evil VII: Biohazard vie suositun selviytymiskauhun uuteen suuntaan. Samalla se tarjoaa entistä kauhistuttavamman kokemuksen tarjotessaan kammottavia hirviöitä ja kuolemanpelkoa entistä aidommalla tavalla.\nKyseessä on pelisarjan ensimmäinen julkaisu, joka hyödyntää PlayStation VR-virtuaalitodellisuuslaseja.\nResident Evil 7 sijoittuu ajallisesti Resident Evil 6 -pelin jälkeiseen aikaan, tapahtumapaikkanaan pahaenteinen plantaasikartano keskellä amerikkalaista maaseutuidylliä. Pelin maalailemat kauhunhetket tuntuvat entistä hirvittävämmältä, kun ne esitetään pelisarjassa ensimmäistä kertaa ensimmäisen persoonan kuvakulmasta.\nPelisarjalle tuttuun tapaan Resident Evil VII on yhdistelmä tunnelmallista tutkimista, ahdistavaa selviytymistaistelua sekä ylimaallista kauhua vailla vertaa. Selviytymiskauhupelinä Resident Evil VII on sekä sekoitus uutta että paluuta sarjan juurille, jolloin koko peligenreä oltiin vasta luomassa.\nUudenlainen kuvakulma, virtuaalilasien mahdollisuus sekä entistä tasapainotetumpi pelikokemus tarjoaa ensiluokkaisen kauhuseikkailun. Niin ikään uusi pelimoottori takaa upean audiovisuaalisen kokemuksen, joka herättää pelin hirviöt ja painajaismaiset tunnelmat eloon niin äänen kuin liikkuvan kuvankin osalta selkäpiitä karmivalla tavalla.\nPS4 peli Resident Evil 2


Paras juoksutesti maratonille tähtäävälle - Puolimaraton ja Maraton - Juoksufoorumi.fi\nParas juoksutesti maratonille tähtäävälle\nEn oikein osaa varmaan lueskella näitä foorumeita, mutta haluaisin kuulla tyhjentäviä faktoja viisaammilta.\nMinkälaisella testillä lähtisitte spekuloimaan kesäkauden kehitystä keskinkertaisen kokemattoman juoksijan tapauksessa? Ajatuksena itsellä olisi, että haluaisin tietää lähtötason (sykkeet, sykerajat, palautumiset, vauhdin jne.) huhtikuussa. Testaisin sitten kesäkuussa lisää että ollaan menossa eteenpäin. Ja lopuksi ennen koitosta fiilistelisin hienolla kehityskaarella syyskuussa.\nMikä on 10km juoksutesti? Miten se suoritetaan? Mitä arvoja kirjataan ylös? Mihin voin tuloksiani vertailla?\nm75oulu 5 posts\nMihin voin tuloksiani vertailla?\nSopivimmasta testijuoksun pituudesta on varmasti monta eri mielipidettä, mutta 10 km on yksi erittäin sopivista matkoista ja yksi parhaista toteutustavoista on varmastikin täysillä suoritettu hölkkäkisa.\nItse käytän tulosvertailuun McMillannia, sillä sieltä saa oivasti myös harjoitusvauhdit.\nKympin kisa ei esim. kerro mitään maratonkunnosta, vaikka monet niin luulevatkin. Ei edes puolimaraton kerro maratonin mahdollisuuksista paljoakaan. Syy on siinä, että niillä ei rasvanpoltto ehdi vielä käynnistyä, ja maratonominaisuuksia ei käytännössä tarvita ollenkaan. Vasta 35 km testi/harjoitus kertoo kaiken oleellisen maratonia varten, koska se rasittaa jo selvästi rasva-aineenvaihduntaa pituutensa vuoksi. Oleellista on siis pitkä kesto, ei maksimaalinen vauhti. Ja on juostava kiihtyvällä vauhdilla, koska loppumatkasta alkaa rasva-aineenvaihdunta toimia, jolloin saa hyvän kuvan siitä, missä kunnossa se ominaisuus itsellä on.\nParas testi maratonkunnon ennustamiseen on maksimaalinen 42,195 km . Tämä on tosin liian raskas testiksi, joten useimmiten on tyydyttävä lyhyempään juoksuun. Myös Lapinlukon ehdottama 35 km on liian raskas aloittelevalle maratoonarille. Kilpaurheilijat on asia erikseen. Rasvanpolttokyky tietysti rajoittaa tulosta, mutta sen testaaminen on vain kovin hankalaa. Siksi monesti tyydytään vain aerobisen kunnon testaamiseen.\nMinä tykkään tehdä edellä mainitussa tarkoituksessa tunnin maksimaalisen testin. Tarkoitus ei ole ennustaa sillä maratonaikaa tai kynnyssykkeitä, vaan seurata omaa edistymistä. Tähän asti sen tulokset on tosin ollut myös tarkaan linjassa maratontulosten kanssa, mutta nuo vastaavuudet on todennäköisesti yksilöllisiä, joten en aio antaa tähän mitään kaava.\nMinä tykkään tehdä edellä mainitussa tarkoituksessa tunnin maksimaalisen testin. Tarkoitus ei ole ennustaa sillä maratonaikaa tai kynnyssykkeitä, vaan seurata omaa edistymistä.\nTästä olisi mukava lukea hiukan enemmänkin aloittelijana. Että siis ihan rautalangasta. Miten saa parhaimman tuloksen tunnin testissä? Varmasti juoksemalla mahdollisimman lujaa, joo. Mutta miten?\nMiten liikkeelle? Lämmittelyt? Kuinka kauan? Millaisilla sykkeillä? Millainen taktiikka?\nTätä voin omasta kokemuksestani suositella. Minulla on omasta kunnostani tällä testillä saatua dataa useamman vuoden ajalta. Kynnysvauhdit ja ennusteet eri matkojen (puolikas, maraton) loppuajasta ovat kyllä aina natsanneet 5-10 minuutin tarkkuudella, säästä ja omasta päästä (!) riippuen.\nKatso Teskun sivuilta tarkemmat kuvaukset testin sisällöstä:\nurheilijatestit -> aerobinen kunto -> kenttätesti\nja Ajankohtaista osiosta seuraavien testien aikoja ja paikkoja.\nHUOM!! EN SAA MITÄÄN PROVIKKAA TÄSTÄ::!!\nAnnan oman ääneni 10 km testille.\nMatka on meille harrastajille riittävän pitkä, että kestävyys tulee esille. Toisaalta maksimaalisenakaan tehtynä se ei rasita elimistöä niin, että vammariski kasvaisi liikaa tai palautuminen vaatisi ylettömiä aikoja.\nTestin voi tehdä vaikka kerran kuukaudessa tehoviikolla osana harjoitusohjelmaa.\nLämmittelyt alle, jonka jälkeen joka kerta sama 10 km reitti sellaisella vauhdilla, mikä koneesta lähtee. Ensimmäisen kerran jälkeen aloittelevakin maratoonari osaa asettaa vauhtinsa toteuttamiskelpoiseksi.... Tasaisen vauhdin taktiikka on yksinjuoksussa varmin tapa tuloksiin.\nKuukausi kuukaudelta näkee itse, onko harjoittelusta ollut apua!\nMcMillanin laskuri toimii hyvänä apuna maratonennustetta tehtäessä.\nJa ei 35 kilometriäkään vielä aivan kaikkea kerro..lisäksi se on niin raskas testi että siitä ei toivu ennen maratonia ellei sitä tee kauan etuajassa jolloin se taas ei enää kerro juurikaan maratonpäivän kunnosta. 10km on ihan sopiva testi jonka pohjalta voi esim. tuon McMillanin avulla ennustaa maratonvauhdin. Jos se vauhti ei sitten kestä viimeisellä 10:llä niin sitten spesifinen kunto ei vain ollut tarpeeksi hyvä. Kympin voi hyvin juosta täysillä vielä n. 10-14pv ennen maratonia. Myös 5km käy hyvin testiksi, useimmilla juoksijoilla sen ja 10km:n kunto on melko hyvin linjassa ja molemmissa aerobinen energiantuotto on pääosassa.\nRasituksen tunne on tietenkin hyvin yksilöllinen, mutta tunninjuoksun rajavauhti on itselläni hyvin voimakkaasti puuskuttava, mutta hitaasti hapottava. Jos jalat alkavat kangistua tai mennä veteläksi, niin kannattaa hieman antaa löysää, mutta jos puuskutus ei ole voimakasta ja vauhti tunnu epämukavalta niin kannattaa kiristää vauhtia. Vauhdista ei saa vielä ruveta kunnolla kamppailemaan ennen kuin kaksi kolmannesta on mennyt.\nEnsimmäiset 10 minuuttia menee toki vähän helpommin, varsinkin kun juoksutestin tulos ei tuolla juuri muuksi muutu, vaikka aloittaisikin hieman löysästi.\nJos tuo aika tuntuu ihan mahdottomalta, niin ehkä alussa voisi tehdä lyhyempää testiä.\nTuo on minun mielestäni yksi jollain tapaa helpoimmin opittavia kisavauhteja ja esimerkiksi puolikkaalla tulee harvoin tehtyä kovin pahoja virhearviointeja alkuvauhdissa.\nMä kokeilisin sinuna yassoja, jos tarkoitus on testailla omaa kuntoa kolme kertaa (http://www.seponkotisivut.com/vb/showthread.php?t=14188). Asiasta on väännetty kättä eikä varmasti ole ns. optimimetodi, mutta mitäs sitten. Tärkeintä on nähdä sykkeiden ja vauhdin perusteella, että askel taittuu aiempaa nopsemmin ja kevyemmin. Mulla antoi ison psykologisen kiksin kun kävin n. kk sitten juoksemassa (10x 800m 3min palautuksilla alle 2"58 jokainen) ja vertasin viime syksyiseen vätystelyyn. Toki muitakin omia vertailuja on hyvä suorittaa, ettei jätä "kaikkea" tuon varaan...\nAlkuun pääsee ihan hyvin täysivauhtisen 10k tai puolikkaan juoksemisella, ja Mcmillania hyväksikäyttäen. Kokemus kertoo sitten tulevaisuudessa, miten kannattaa tulkita testijuoksujen tuloksia vs mcmillan tms.\nOlkaa niin asiantuntijoita kuin haluatte, mutta minun 35 km on paitsi testi, myös tärkeä valmistava harjoitus maratonia ajatellen. En vain muistanut aiemmin sitä mainita.\nSulla tuo varmasti toimii Ja varmaan tarvitset tuota pitkää testijuoksua. En sikäli ihmettele, koska sun kovasta tulostasostasi ja iästäsi huolimatta olet suhteellisen raakile huippujuoksijana (saati maratoonarina), jolloin suurimmat puutteet lienevät maratonkisakestävyys puolella . Olen siinä uskossa, että liian kovalla alulla sun alimatkojen vauhdilla pystyt menemään liian pitkään liian kovaa, jolloin korjausliike ei enää onnistu, vahinko on jo tapahtunut.\nse, että juoksetko kympin testijuoksun kuinka lähelle 30 minuuttiin, tuskin kertoo sulle maraton kestävyydestä mitään. Päinvastoin, saattaa vaan kertoa huonosta maraton spesifisestä harjoittelusta.\nTuosta asiantuntijuudesta vielä sen verran, että tiedän vain omasta puolestani ja mikä minulle tällä hetkellä parhaiten sopii. En halua arvostella kenenkään systeemejä, koska kaikkihan ovat omalla tavallaan asiantuntijoita. Mutta niin, olet oikeassa siinä että alimatkojen vauhtini on ainakin vielä selvästi maratonia kovempaa. Syy siihen on juuri se että olen 33 v. iästäni huolimatta tavallaan raakile vielä. Vaikeahan tässä iässä enää on kehittyäkään, mutta mahdollista se toki on kunhan muistaa ennenkaikkea palautumisen merkityksen. Olen huomannut sellaisen varsin merkittävän asian, että harjoitusvauhtien yhtäkkinen lisääminen on tuhoisaa tässä iässä. Nuorilla se ei välttämättä vie turmioon, mutta meillä vähän vanhemmilla se pysäyttää kaiken mahdollisen kehityksen pitkäksi aikaa. Hormonitoiminnan tasaantuminen ei anna enää mahdollisuutta selvitä kaikista ylilyönneistä, vaan on oltava erityisen varovainen ja suunniteltava harjoittelu sellaiseksi ettei missään vaiheessa tule liian suuria hyppäyksiä tehojen suhteen ylöspäin.


Näytä ostoskori “Supermarsu palaa tulevaisuuteen” on lisätty ostoskoriin.\nPienen peukalon kokoinen keijuipana Penni Pähkinäsydän närkästyy, kun hänen naapuriinsa muuttaa kesäksi kaikkitietävä keijupoika Markka Meritähti. Penni julistaa ystäviensä kanssa sodan sietämätöntä pojankloppia vastaan, ja he alkavat leipoa kadotuskakkua tämän pään menoksi. Resepti ei ole helppo, vaan taikataikinaan tarvitaan niin Markan hiuksia, naurua kuin kyyneleitäkin. Kun kakku lopulta valmistuu, Penni ei olekaan enää varma, miksi pojan täytyy kadota…\nSnow’n esikoisromaani aloittaa kirjasarjan, jossa seurataan Pennin ja hänen ystäviensä elämää Tuulenpesän metsässä.\nKuvittaja Kati Vuorento (s. 1973) asuu ja työskentelee Helsingissä ja syttyy luonnosta ja kauneudesta. Hänet tunnetaan ilmeikkäistä hahmokuvituksistaan, jotka ilahduttavat herkällä tyylillään monen ikäisiä lukijoita.\n216 × 21 × 155 mm\n24,00 € 12,00 € Lisää ostoskoriin\nStar Stable. Sielunratsastajat #4. Pahan varjossa\n26,00 € 7,90 € Lisää ostoskoriin\nMuumit. Sarjakuvaklassikot I\nMortina ja loma Lumolammella\n19,00 € 9,50 € Lisää ostoskoriin\nNeropatin päiväkirja: Paluu kivikaudelle – Neropatin päiväkirja 10\n24,00 € 6,90 € Lisää ostoskoriin\n24,00 € 11,90 € Lisää ostoskoriin\nMuumilaakson väki – Lue ja leiki Muumipeikon kanssa 1


Hissipuhe - työelämän stalkkerit: Hannen blogi: Mitä jäbä duunaa - Pääkaupunkiseudun työpaikkakehitys\nHannen blogi: Mitä jäbä duunaa - Pääkaupunkiseudun työpaikkakehitys\nTyöpaikkailmoituksia lukiessa tulee välillä tuska, kun tuntuu että kaikki paikat ovat IT- tai myyntitehtäviä. Eläkepommista on puhuttu vuosikausia, mutta miksi se ei näy avautuvina työpaikkoina? Tänä vuonna kevätkin tulee aikaisemmin kuin positiiviset uutiset talouden kehityksestä.\nVälillä sitä miettii (kuten muutkin Hissipuhujat), että pitääkö sitä kouluttautua alalle, jolla on juuri nyt suuri kysyntä. Jos jään odottelemaan parempia aikoja, menettääkö oma koulutukseni ja työkokemukseni arvon? Netistä kaivoin pääkaupunkiseudun työpaikkakehitysennusteita, joista yksi kattavimpia oli Seppo Monténin Koulutus & työvoima - Helsingin seutu 2020 / Osaamisella kohti tulevaisuutta. Raportissa on ennustettu ammattiryhmittäin työpaikkakysynnän muutoksia (ottaen myös huomioon eläkkeelle siirtyminen).\nOmalta kannalta katsottuna asiantuntijatehtävien kysyntä näyttää pysyvän korkealla. Raportissa on kuitenkin mainittu itsekin havaitsemani asia, että ammattiryhmien sisällä osaamisen sisältöön kiinnitetään yhä tarkemmin huomiota. Kiinnostava yksityiskohta raportissa oli myös Helsingin seudun demografisen työvoimapulan ennuste. Sen mukaan vuonna 2018 pitäisi työmarkkinoilta poistuvien määrän ylittää selvästi työmarkkinoille tulevien määrän. Joten pitää toivoa, että viimeistään silloin voimme taas ihmetellä työvoimapulaa!\nLinkki raporttiin: http://pksennakointi.fi/file/seppo-monten-koulutus-tyovoima-helsingin-seutu-2020/\nManpower taas julkaisi hiljattain lyhyen aikatähtäimen työmarkkinabarometrin, jonka mukaan Etelä-Suomen rekrytointinäkymät ovat aika lohduttomat. Harmittavasti aineisto ei ole tarpeeksi laaja, että siinä olisi voinut erotella vielä alueelliset näkymät toimialoittain.\nLinkki aineistoon: http://www.manpowergroup.fi/Ajankohtaista1/Manpowerin-tyomarkkinabarometri-Tyonantajat-eri-puolilla-Suomea-kertovat-lisaavansa-henkilostoa-vuoden-2014-toisella-kvartaalilla-/\nKuva: Riku Kettunen (Flickr)\nLähettänyt Hanne Blogger klo 18.31\nTunnisteet: nousukausi, talous, työelämä, työmarkkinat, uranvaihto


Miten ulos eurokriisistä? – Demokraattinen sivistysliitto\nKapitalismin kriisi on jatkunut, laajentunut ja syventynyt entisestään. Euroopassa usean maan talous on kuralla, unioni pelastamassa hinnalla millä hyvänsä pankkien voittoja ja Suomi sopan keskellä vakuusvaatimuksineen. Mitä on eurokriisin taustalla? Miten pääsemme ulos eurokriisistä? Näitä kysymyksiä pohdittiin maan eturivin asiantuntijoiden voimin lauantaina 22. lokakuuta seminaarissa, joka jatkoi kapitalismin kriisiä marxilaisesta näkökulmasta tarkastelleiden tilaisuuksien sarjaa.\nErikoistutkija Pekka Sauramo pohti sitä, miksi Euroopan rahaliitto Emu on epäonnistunut. KTK Esko Seppänen arvioi sisäisen devalvaation ja inflaation mahdollisuuksia.\nMitä annettavaa Marxilla on eurokriisin tarkasteluun? Kysymykseen etsi vastausta VTT Seppo Ruotsalainen.\nYliaktuaari Olli Savela ruoti paljon puhuttua julkisen talouden kestävyysvajetta ja verotusta.\nEurokriisin ratkaisemiseksi on erilaisia vaihtoehtoja. Suomen Attacin puheenjohtajistoon kuuluva Marissa Varmavuori esitteli Attacin luomia malleja. SKP:n puheenjohtaja Yrjö Hakanen toi keskusteluun Euroopan vasemmiston näkökulmaa.\nSeminaarin järjestivät yhteistyössä DSL:n opintokeskus, SKP ja Helsingin yliopiston kommunistit.\nHallituksen uusi “kupru”


1990 - luku - Hyvinkään Jää-Ahmat ry\n1990-luvulla muutoksia seurassa - Jää-Ahmoista Sinettiseura\n1990-luvulla Hyvinkäällä nousivat keskusteluun tilavuokra-asiat ja jäävuorojen riittämättömyys. Kaupungissa luotiin uusia linjoja tilavuokriin, ja jäähallin aiemmin ilmaisia olleista harjoitusvuoroista alettiin laskuttaa seuroja. Salien ja ulkokenttien käyttö oli tuolloin vielä maksutonta lukuunottamatta turnauksia, joten seurat olivat kustannusten valossa eri arvoisessa asemassa. Ohessa Hyvinkään Sanomien artikkelit aiheesta maaliskuussa 1994.\n6.12.1998 oli Jää-Ahmoille juhlallinen päivä, kun Hyvinkäällä juhlistettiin samalla Jää-Ahmojen 25-vuotista taivalta sekä Sinettiseuraksi vihkimistä.\nMuutos takaisin pelkäksi jääkiekkoseuraksi alkoi\nVuoden 1999 alussa alkoi Jää-Ahmojen muutos takaisin yhden lajin eli jääkiekon seuraksi. Ringetteaktiivit olivat päätyneet oman seuran perustamiseen, sillä heidän mielestään jääaikojen jako ei mennyt oikeudenmukaisesti jääkiekon ja ringeten kesken. Hyvinkäällä oli edelleen vain yksi jäähalli, jonka vuoroja piti jakaa joukkueiden kesken todenteolla\nHyvinkään Sanomat uutisoi Jää-Ahmojen Sinettiseuraksi vihkimisestä.\nAhmajuniorit katsomossa, lippua heiluttaa Tommi Oksa.\nAhmojen maalivahti-ikoni Jarno Ekman torjuntatöissä 90-luvulla\nJunioreiden pelistä 90-luvun alkupuolelta\nAhmojen pitkäaikainen puheenjohtaja Kari Penttilä\nOnko sinulla joukkuekuvia tai lehtileikkeitä 1990-luvulta? Ota yhteyttä toimisto(at)ahmat.eu! Lainaamme mielellämme arkistoista löytyviä kuvia, jotta saamme kerättyä niitä tänne mahdollisimman paljon.


Vuosi sitten puukotettu Esa Saarinen toipui: ”Jäljellä vain komea arpi” - Viihde - Ilta-Sanomat\nVuosi sitten puukotettu Esa Saarinen toipui: ”Jäljellä vain komea arpi”\nPipsa-vaimo on Esa Saarisen suuri rakkaus. –Vietämme tänään romanttista kulttuuri-iltaa yhdessä, parsikunta kertoi torstaina. (KUVA: Tuomas Selänne)\nJulkaistu: 10.4.2015 7:26\nFilosofi Esa Saarinen on toipunut vuosi sitten tapahtuneesta puukotuksesta.\nSaarinen loukkaantui vuosi sitten maaliskuussa vakavasti, kun nuori mies hyökkäsi hänen kimppuunsa ennen luentosarjan alkua Espoossa Dipolin edustalla.\nFilosofi sai veitseniskun vatsaansa sekä haavoja käsiinsä. Vuosi myöhemmin Saarinen on toipunut fyysisesti tapahtuneesta.\n– Jäljellä on vain komea arpi, Saarinen kertoo.\n– Puukotuksen jälkeen olen tietoisemmin muistanut, että asiat päättyvät joskus.\nKulunut vuosi on laittanut myös arvoasteikkoa uusiksi. Saarinen on pyrkinyt karimaan kaiken turhan arjestaan ja työstään.\n– Olen pyrkinyt enemmän tekemään vähemmän ja keskittynyt tärkeisiin asioihin sen sijaan, että hääräisin kaikkea, mitä kohdalle sattuu. Arki on muuttunut rauhallisemmaksi, Saarinen kertoo.\nRakkautta entistä enemmän\nSaarinen saapui torstaina Ismo Höltönhttp://www.is.fi/haku/?search-term=ismo+holton näyttelyn avajaisiin Ateneumiin yhdessä puolisonsa Pipsan kanssa. Saarinen kertoo rakkautensa vaimoaan kohtaan vahvistuneensa entisestään. Pariskunta vietti torstaina romanttista kulttuuri-iltaa yhdessä.\n– Rakastan Pipsaa entistäkin enemmän. Yhteiset vuodet ja entistä terävämpi ajattelu on korostanut hänen merkitystään elämässäni, Saarinen sanoo.\nPariskunnan 25-vuotiaat kaksospojat ovat muuttaneet pois kotoa, mikä on tuonut vanhemmille enemmän aikaa keskittyä toisiinsa.\n– Meillä on ollut enemmän aikaa toisillemme ja elämä on romantiikkaa täynnä, mies kertoo.\nFilosofi pyrkii järjestämään myös lapsiensa kanssa mahdollisimman paljon yhteistä aikaa.\n– Yritän kaikenaikaa keksiä erilaisia konsteja, että pääsemme tekemään jotakin yhdessä: keskustelemana elämän suurista kysymyksistä, käymään elokuvissa tai syömässä, Saarinen kertoo.\n”Olen lopettanut suorittamisen”\nSaarisen luennot Otaniemessä ovat keränneet paljon yleisöä ja filosofin Youtubessa olevat luennot rikkoivat juuri 100.000 katsojan rajan.\n– Luentoni ovat fokusoituneet. Olen yrittänyt etsiä tasapainon niin työssä kuin vapaa-ajallakin, ettei kyseessä ole vain suorittamista, Saarinen kertoo.\nEläkkeelle vuonna 2004 jäänyt uutisankkuri Leena Kaskela saapui näyttelyyn puolisonsa Jouko Blomberg kanssa. –Olimme Espanjassa nuoremman tyttäreni luona vierailemassa. Kaikenlaista kremppaa on ollut, mutta on mukava, kun pääsemme matkustamaan, Kaskela kertoi. (KUVA: Tuomas Selänne)\nEntinen tv-toimittaja Mirja Pyykkö-Larssonin ja puoliso Alf Larssonin yhteinen harrastus on matkustelu. Kesällä 15-vuotishääpäiväänsä viettävä pari on hionut toistensa suurimmat kulmat vuosien aikana. –Matkustellessa oppii tuntemaan toisen, Pyykkö-Larsson nauroi. (KUVA: Tuomas Selänne)\nElokuvaohjaaja Claes Olsson sairastui nielurisasyöpään vuonna 2013. Nyt miehen vointi on hyvä. –Tai siltä ainakin tuntuu. Eihän koko aikaa voi epäillä, kaksi kertaa viikossa jalkapalloa pelaava Olsson kertoi. (KUVA: Tuomas Selänne)\nMallikoulu 2015 -ohjelman tuomarina parhaillaan nähtävä Laila Snellman lomaili Barcelonassa tyttärensä Claudian ja 3-vuotiaan lapsenlapsensa kanssa. –Yhdessäolo oli matkan parasta antia, Snellman kertoi. (KUVA: Tuomas Selänne)


Jari Mäkipää: Kenelle kirjoittaja kirjoittaa?\nKenelle kirjoittaja kirjoittaa?\nKuuntelin hiljattain Ylen Kultakuumeen jaksoa, jossa kirjailija Seita Vuorela puhui työskentelystään. Toimittaja halusi tietää, miten paljon Vuorela ajattelee kirjoittavansa nimenomaan nuorille. Vuorelan vastaus oli, ettei hän ajattele asiaa lainkaan vaan kirjoittaa sellaisia tarinoita, joita haluaisi itse lukea. Hän myönsi kirjoittavansa ennen kaikkea itselleen.\nMietin asiaa omalla kohdallani ja totesin olevani pitkälti samoilla linjoilla. Olen usein kouluvierailulla puhunutkin siitä, että esimerkiksi Etsiväkerho Hurrikaani -sarja on sellainen, jota itse olisin halunnut kouluikäisenä lukea – ja ahminkin lapsena paljon samantyyppisiä sarjoja kuten Blytonin Salaisuus- ja SOS-sarjoja.\nAlias - yksi kaikkien aikojen kovimmista sarjoista ja inspiraation lähde esimerkiksi Operaatio Hurrikaani -sarjalle.\nKun mietin kirjojani (julkaistuja ja tekeillä olevia) ja tv-ohjelmia, joita olen ollut kehittämässä, on aika helppoa huomata niiden maailmojen olevan juuri sitä, mikä itseäni on kiehtonut lapsena ja kiehtoo yhä edelleen. Salapoliisit, agentit, robotit ja supersankarit ovat vakiohahmoja tarinoissani, ja mielelläni kulutan myös muiden tuottamia tarinoita vastaavista aiheista (ikisuosikki Alias, Bondit, supersankarisarjikset ja -leffat ja uusimpana The Americans).\nOlen viime aikoina kirjoittanut aikuisyleisölle suunnattua komediasarjaehdotusta. Kun kirjoitin sarjan esittelytekstiin kirjoittajan sanaa, huomasin toteavani, että kirjoitin sellaisen sarjan, jonka minä itse haluaisin katsoa!\nKuinka paljon kirjoittaja sitten uskaltaa luottaa siihen, että itselleen kirjoittamansa teksti saa vastakaikua muissakin lukijoissa/katsojissa? Uskoisin, että kirjoittajan on ainakin helpompi pysyä aitona, kun kirjoittaa itselleen eikä esimerkiksi oletetun kohderyhmän ajatuksia arvaillen ja niihin täsmäiskuja suunnitellen.\nVaikka kirjoitan tarinoita, joita itse haluaisin lukea ja/tai katsoa, en silti pysty täysin sivuuttamaan oletetun kohderyhmän ajattelemista. Ainakin nuortenkirjaani Viittaa kirjoittaessa huomasin useinkin miettiväni esimerkiksi henkilöiden kielenkäyttöä tai käyttäytymistä sitä vasten, minkä ikäiset lukijat tekstiäni myöhemmin mahdollisesti lukevat. Huomaavaista pohdintaa vai alitajunnasta puskevaa suojelua?\nLähettänyt Jari Mäkipää klo 11.39\nTunnisteet: agentit, Alias, etsivät, kirjoittaminen, kohderyhmä, lastenkirjat, nuortenkirjat, supersankarit, The Americans, Viitta


Salaisia papereita jälleen – Reunahuomautus\nSalaisia papereita jälleen\nRiku Korvenpää\tIhmisoikeudet, Löytöjä, Turvallisuus, Vastuu\t 29.12.2007 1 Minute\nJostain luin ihan viimeaikoina, että varmin keino saada jokin asia julkisuuteen on luokitella se salaiseksi. Harmillista, etten muista missä näin sanotaan.\nJyväskylässä paljastui syksyllä huolimattomuutta salaisten asiakirjojen käsittelyssä KELA:n toimistolla, kun asiakkaita koskevia salaisia asiakirjoja päätyi talon ulkopuoliseen, kaikkien ulottuvilla olevaan paperinkeräyslaatikkoon. Kirjoitin tästä syksyllä: Salaisia roskia (21.10.).\nTällä kertaa salaisia papereita on vuotanut paperinkeräysastiaan Kuopion sosiaali- ja terveyslautakunnasta. Paperinkeräysastiasta löytyneiden papereiden joukossa oli ainakin huostaanotto- ja toimeentulotukipapereita, kertoo Helsingin Sanomat nettisivuillaan.\nKun ottaa huomioon, mitä Iltalehti kertoo asiasta sivuillaan tulee mieleen, että ainakin osa papereista on joutunut vahingossa muiden paperiroskien mukana keräysastiaan, mutta nyt tulee kysymykseen se, että miksi tällainen pöytäkirja on toimitettu viraston ulkopuolelle. Vaikka kyseessä kaiketi olikin henkilö, joka osallistui pöytäkirjassa mainittuun kokoukseen, niin minkä takia hänelle tuli antaa luottamuksellinen pöytäkirja kokonaisuudessaan. Kokouksen jälkeenhän hän ei tee sillä mitään, jos hän olisi halunnut tarkastaa pöytäkirjan oikeellisuuden olisi hän voinut sen tehdä kaupunginarkistossakin. Eli ainakin osasyyllinen tähän tapahtumaan löytyy siitä henkilöstä, joka vastaa Kuopion kaupungin kyseisen osaston toimintaprotokollista.\nNäyttää siltä, ettei viranomaisiin voi luottaa edes asiapaperien käsittelyssä, jonka pitäisi olla byrokraattien leipälaji. Mitenkähän paljon salaisia papereita oikeasti vuotaa väärille teille, sillä nämä paljastuneet tapaukset eivät voi olla kuin jäävuoren huippu. Ihmiset yleensä ovat varsin uteliaita ja monet varmasti hamstraisivat ihan mieleellään salaisia tietoja muista ihmisistä sen sijaan että ilmiantaisivat väärinkäytökset katkaisten tietovirtansa.\nMiksi hakkerit tekevät tietomurtoja saadakseen ihmisten henkilötietoja, kun voisivat paljon vähemmällä vaivalla selvitä tutkimalla mitä valtion ja kuntien sekä tavallisten ihmisten roskakoreista löytyy?\nOvatko roskakorit liian vanhanaikaisia modernin IT-ajan tietolähteiksi?\nOlemmeko kaiken tietotekniikan sumentaessa silmämme unohtaneet ja jättäneet tukkimatta ei-ATK-tietovuodot?\nPrevious Post Se vuosi, joka edelsi kolmannen vuosituhannen kolmatta karkausvuotta\nNext Post Kihlajaisia vuonna 2008\n7 vastausta artikkeliin “Salaisia papereita jälleen”\nPäivitysilmoitus: Paperi on tietosuojan akilleen kantapää « Larkon havaintoja\nSalainen on salaista, kunnes joku välkky unohtaa perusasiat. Näinhän tässäkin -taas kerran- on käynyt.\n1. Olisiko siksi, että koneella tehdyissä tietomurroissa ei tarvitse persusta nostaa tuolista? Eikä tarvitse leikkiä roskisdyykkaria…\n2. Luultavasti ovat. Ja tosiasiassa uskon, että olennainen tieto on roskiksessa usein jo enemmän tai vähemmän saastuneessa muodossa, joten se ei houkuttele. Koneellahan se on siistiä, eikä fyysistä tartuntavaaraa ties mille pöpöille ole.\n3. Totuuden nimissä nykyisin puhutaan paljon enemmän atk-alan tietovuodoista, koska sitä puolta käytetään enemmän. Kai. Silti on olennaista muistaa, että ”Salainen” tarkoittaa edelleen oikeasti salaista, joka ei vahingossakaan sijoitu asuinalueen lehtikeräykseen tai kenenkään ulkopuolisen saataville.\nPäivitysilmoitus: Turvallisuutta yksityisyydensuojan kustannuksella « Joka tästä käy saa tuntea ja kauhistua\nKäsittääkseni roskisten dyykkaaminen tuomitaan yleisenä häiriöntekona ja tuomio siitä taitaa olla lievenpi kuin varsinaisesta tietomurrosta. Onkohan kukaan koskaan miettinyt tätä?\nPäivitysilmoitus: Britti-tietoja vuotaa jälleen « Joka tästä käy saa tuntea ja kauhistua\nPäivitysilmoitus: Asiakirjavuoto etenee. Muuttuuko mikään? « Joka tästä käy saa tuntea ja kauhistua\nPäivitysilmoitus: Ruotsikin vuotaa | Reunahuomautus


Osta Didriksons Lovis Toppatakki, Navy | Jollyroom\nDidriksonsin tuulen- ja vedenpitävässä Lovis-toppatakissa on tiiviiksi teipatut saumat sekä hyvin lämpöä eristävä vanutoppaus. Klassisen tyylikäs takki on valmistettu kestävästä ja mattapintaisesta polyamidikankaasta. Takissa on vetoketjulliset sivutaskut ja rintatasku sekä tuulisuojalla varustettu vetoketju.\nExtend size -toiminnon avulla hihoja saa pidennettyä koon verran – näin takkia voi käyttää pitkään! Takin vuorikangas on värjätty solution dye -tekniikalla, joka säästää vettä, energiaa ja kemikaaleja.\n- Kiristysnyöri helmassa\n- Heijastimet hihoissa ja selässä\n- Vettä hylkivä pintakäsittely ei sisällä perfluorattuja yhdisteitä\n- Sisäpuolella nimilappu, jossa paikka useille nimille\nHengittävyys (g/m²/24 h) 140\nToppaus: Kierrätettyä polyesterivanua


Sosiaalialan korkeakoulutettujen Talentia saa tänään uuden puheenjohtajan | Sosiaalialan korkeakoulutettujen ammattijärjestö Talentia ry\nSosiaalialan korkeakoulutettujen Talentia saa tänään uuden puheenjohtajan\n21.11.2020 06:00:00 EET | Sosiaalialan korkeakoulutettujen ammattijärjestö Talentia ry\nTällä hetkellä puheenjohtajaehdokkaaksi on asettunut Jenni Karsio. Hän on 36-vuotias yhteiskuntatieteiden maisteri ja laillistettu sosiaalityöntekijä sekä ensi- ja turvakotipalveluiden johtaja Tampereelta. Lisäksi Karsiolla on pitkä ja monipuolinen kokemus Talentian luottamushenkilönä toimimisesta.\n”Olemme nyt murroskohdassa ja uuden edessä koko yhteiskunnallisen tilanteen osalta. Edessämme on sote- ja sosiaaliturvauudistus, yhteiskuntia ravisteleva koronavirus sekä ammattiliittoihin järjestäytymisen haasteet. Edessä on valtavasti työtä, joka vaatii Talentialta uudenlaista ajattelua ja tekemistä jäsentemme hyväksi ja jäsenten kanssa. Talentiassa emme tyydy vallitseviin olosuhteisiin vaan teemme töitä paremman sosiaalialan ja yhteiskunnan eteen. Tämä on saavutettavissa, kun rakennamme avoimempaa vuoropuhelua, läpinäkyvämpää demokratiaa ja osallistumme rohkeasti yhteiskunnalliseen keskusteluun saaden sosiaalialan korkeakoulutettujen asiantuntemuksen esille”, Jenni Karsio linjaa.\nLiittovaltuuston jäsenet voivat vielä kokouksessa esittää puheenjohtajaksi mahdollisia muita ehdokkaita. Viikonlopun aikana Talentialle valitaan myös varapuheenjohtaja ja hallitus. Kokous järjestetään hybridikokouksena Sokos Hotel Triplassa, ja liittovaltuuston jäsenet osallistuvat kokoukseen pääsääntöisesti etäyhteydellä.\n“Talentian asema sosiaalialan korkeakoulutettujen edunvalvojana on parantunut jäsenmäärän nousun myötä. Työmarkkinoilla tapahtuu isoja muutoksia, kun sote-uudistus tulee aikanaan voimaan. Lisähaasteita tuo myös korona. Tämä on se todellisuus, jossa nyt elämme. Se missä tänään olemme, on eilisen työn tulosta. Kiitän Talentiaa ja se jäseniä luottamuksesta, että olen saanut olla tekemässä tätä päivää yhdessä Talentian työntekijöiden, luottamushenkilöiden ja järjestöaktiivien kanssa. Syyskuussa 1997 alkanut työni kehittämispäällikkönä ja 2008 alkaen puheenjohtajana on nyt tehty. Toivon Talentialle, sen jäsenille, teille valtuutetuille sekä tänä viikonloppuna valittavalle Talentian uudelle johdolle ja hallitukselle hyvää huomista, jonka tekemisen te saatte aloittaa tänään”, Ristimäki sanoo.\nAkavalainen yli 26 000 jäsenen Talentia edustaa laillistettuja sosiaalihuollon ammattihenkilöitä, joita ovat yliopistotutkinnon suorittaneet sosiaalityöntekijät sekä ammattikorkeakoulututkinnon suorittaneet sosionomit, geronomit ja kuntoutuksen ohjaajat.\nviestintäpäällikkö Kaisa Yliruokanen puh. 0400 614 511\nUusi puheenjohtaja antaa haastatteluita lauantaina 21.11. klo 12.45-13.15 sekä heti kokouksen jälkeen arviolta klo 16.00 alkaen.\n>> Tutustu puheenjohtajaehdokas Jenni Karsion Kampanjasivuihin\nKaisa YliruokanenViestintäpäällikkö, Talentia-lehden päätoimittaja


Miten pääsen rahoitusapu FloridassaNursing Home ?\nMiten pääsen rahoitusapu FloridassaNursing Home ?\nMukaan todaysseniors.com ,keskimääräiset kustannukset kotisairaanhoitoa on välillä 168 dollaria ja 192 dollaria per päivä . Kotisairaanhoitoa onmerkittävää taloudellista rasitusta monille perheille , pariskunnille ja yksilöille . Onneksi kauttaFlorida Department of Lapset ja perheet ( DCF ) , jotka tarvitsevat pitkäaikaista hoitoahoitotyön laitos voi hakea Medicaid laitos- ohjelmaa tai Medicaid ICP . Mukaan medicaidresource.com , tämä ohjelma " antaa päteviä ihmisiä taloudellista tukea maksaakustannukset niiden vanhainkodin hoitoa . " Tämä erityisesti Medicaid-ohjelman ei maksakaikki kustannukset vanhainkodin hoitoa , mutta se maksaahuomattavan osan . Tämä on mitä tarvitset\nMedicaid ICF sovellus\nSelvitä , jos itse tai joku sinun haltuusi oikeutettu Medicaid . On olemassa muutamia tapoja tehdä tätä . Jos tiedät jo tutkimusympäristöjään haluat käyttää , ota yhteyttä oman edustajansa ja pyytää apua määrittää, jos olet oikeutettu. KäyFlorida DCF -yhteys ( Automated yhteisön Liitäntä talous omavaraisuus) verkkosivuilla ja klikkaa " prescreening . " Tämä auttaa sinua selvittämään, jos olet oikeutettu. Ne, jotka ovat naimisissa tai on useita lähteitä tuloja tai omaisuutta , voivat konsultoidaasianajaja, joka on erikoistunut Medicaid .\nTäytä hakemus netissä osoitteessa myflorida.com /accessflorida /tai saadapaperille hakemuksenDCF PÄÄSY Florida asiakaspalveluun tai puhelimitse ( 1-866-762-2232 ) . Sinun on täytettävä sekäomaisuuden vaatimus jatulot vaatimus saada.\nSelvitä kuinka paljon rahoitusosuus on . Tämä tunnetaan myös nimellä "potilas vastuu" ja lasketaan vähentämällä 35 dollaria irti kaikista bruttotuloista henkilökohtaiseen aiheutuvat kulut sekä sairausvakuutusmaksua .\ntilan tarkistaminen hakemuksesi . Voit tehdä tämän kauttaweb-sivustoja .\nPerehdy edullinen kotihoitoon Floridassa odottaessasi hakemuksesi käsittelyyn . KäyFlorida Edullinen Assisted Living verkkosivuilla hoitaaFlorida Department of Elder asioiden ( floridaaffordableassistedliving.org ) lukea pitkän aikavälin ja kotihoitoon tilat Floridassa.\nIlmoita mahdollisista muutoksista tuloja tai varat , vakuutusturva tai jotain , joka vaikuttaa lomanhoitokodissaFlorida DCF .


Sisu jäänmurtoon Perämerelle - Arctia\nArctian jäänmurtaja Sisu lähtee jäänmurtoon Perämerelle Helsingin Katajanokalta maanantaina 1. helmikuuta klo 13. Sisu on kuluvan talven viides avustustyöhön lähtevä jäänmurtaja. Kontio, Otso ja Polaris avustavat jo meriliikennettä Perämerellä ja Voima itäisellä Suomenlahdella.\nSisun tarkempi avustusalue Perämerellä määräytyy operatiivisen tilanteen mukaan. ”Aluksella tehdään vielä viimeiset lähtövalmistelut, ennen kuin Sisu 23 henkilön miehistöineen irrottaa Katajanokan laiturista. Pakkasjakson odotetaan jatkuvan pidempään ja sen vuoksi jääkenttä Perämerellä laajenee ja paksuuntuu nopeasti”, kertoo jäänmurtaja Sisun päällikkö Roy Eriksson.


Terveellisemmät elintarvikkeet EU:n terveysministereiden agendalla - Artikkeli - Sosiaali- ja terveysministeriö\nSosiaali- ja terveysministeriö 18.4.2016 11.48\nTiedote 51/2016 Tiedotteen viimeiseen kappaleeseen on tarkennettu Suomen kanta koskien EU:n yhteisiä logoja ruokapaketteihin 19.4. klo 16.30.\nPerhe- ja peruspalveluministeri Juha Rehula osallistuu epäviralliseen terveysministerikokoukseen 17.–18. huhtikuuta Amsterdamissa. Kokouksessa käsitellään muun muassa sitä, miten terveelliset valinnat voidaan tehdä kuluttajalle helpommiksi elintarvikkeiden laatua parantamalla.\nEU:n terveysministerit keskustelevat myös mikrobilääkeresistenssistä ja innovatiivisista lääkkeistä. Antibiooteille vastustuskykyiset bakteerit ovat suurimpia kansanterveysuhkia kehittyneissä maissa. Innovatiivisilla lääkkeillä tarkoitetaan uusia lääkekeksintöjä, joilla saavutettava hyöty on suurempi kuin aikaisemmilla hoidoilla. Usein nämä uudet lääkkeet ovat huomattavan kalliita, mikä rajoittaa lääkkeen saatavuutta.\nKokouksen yhteydessä ministeri Rehula tapaa terveyskomissaari Vytenis Andriukaitiksen sekä Norjan terveysministeri Bent Høien. Tapaamisissa keskustellaan muun muassa Suomeen perustettavista uusista genomi- ja syöpäkeskuksista. Ministeri Rehula esittelee myös sote-uudistuksen etenemistä terveyskomissaarille.\nElintarvikkeiden laatu halutaan paremmaksi EU:ssa\nEU:n tavoitteena on parantaa elintarvikkeiden laatua vähentämällä niissä olevaa suolaa, tyydyttynyttä rasvaa ja lisättyä sokeria. Suomessa vastaava työ terveydenedistämiseksi ja suolan ja tyydyttyneen rasvan vähentämiseksi on tutkitusti vähentänyt sydän- ja verisuonitauteja jo vuosikymmenten ajan. Käytännön työkaluna on ollut ”Parempi valinta”-maininta elintarvikkeissa osana Sydänmerkki-järjestelmää.\nElintarvikkeiden laadun parantaminen EU:ssa auttaa Suomea saavuttamaan kansalliset ravitsemustavoitteensa. Se myös tukee hallituksen kärkihanketta, jossa edistetään terveyttä ja hyvinvointia sekä vähennetään eriarvoisuutta Parempilaatuiset elintarvikkeet auttavat vähentämään ravitsemuksesta johtuvaa epätasa-arvoa eri väestöryhmien kesken.\nElintarvikkeiden laadun ja ravitsemuksen parantaminen vaatii monen toimialan ja koko ruokaketjun yhteistyötä. Suomi ei kuitenkaan kannata EU:n yhteisiä logoja ruokapaketteihin. Suomen mielestä elintarvikkeiden koostumuksen pitäisi olla yleisesti terveellisempi, jotta kuluttaja saisi automaattisesti parempia tuotteita.\nEU hyvinvointi kansainvälinen yhteistyö sosiaaliala terveyden edistäminen terveydenhuoltoala ulkoiset ominaisuudet


Haemme joukkoomme myyntipäällikköä vastaamaan kauppa- ja rakennusmaalien ammattilaismyynnistä. Ammattilaismyynnin asiakaskunta koostuu ensisijaisesti maalaus-, rakennus- ja remonttiliikkeistä. Myyntipäällikkönä vastaat nimetyistä asiakkuuksista ja toimit alueellisten asiakasryhmäpäälliköiden esimiehenä. Raportoit tehtävässä kauppa- ja rakennusmaalimyynnistä vastaavalla myyntijohtajalle.\n· sinulla on tehtävään soveltuva koulutustausta sekä näyttöjä menestyksellisestä työskentelystä esimerkiksi rakennustuotealalla.\n· ymmärrät arvoketjun sekä myyntiprosessin eri vaiheet.\n· menetelmä- ja ratkaisumyynti on sinulle tuttua ja haluat innostaa asiakkaitamme kokeilemaan uusia konseptejamme.\n· sinulla on vahva halu ja kyky johtaa sekä kehittää rautaisista ammattilaisista koostuvaa tiimiäsi.\n· ajattelet asiakaslähtöisesti, sillä se on Tikkurilan menestyksen kulmakivi.\n· viestit sujuvasti sekä suullisesti että kirjallisesti, myös englannin kielellä\nToimialueenasi on koko Suomi. Tehtävän menestyksekäs hoitaminen edellyttää säännöllisiä vierailuja Tikkurilan pääkonttorilla sekä matkustamista kotimaassa.\nTarjoamme sinulle mahdollisuuden olla mukana perinteisen, mutta innovatiivisen edelläkävijäyrityksen menestystarinassa, jossa pääset työskentelemään alan tunnetuimpien brändien kanssa. Yrityksemme tarjoaa sinulla kilpailukykyiset edut ja menestymiseen tarvittavat resurssit. Perehdytämme sinut tuotteisiimme ja toimintatapaamme. Tukenasi on osaava työyhteisö, jossa on vahva tekemisen meininki.\nKiinnostuitko? Lähetä hakemuksesi ja palkkatoiveesi 5.4.2021 mennessä sähköpostilla petri.nordlund@talenthunters.fi.\nLisätietoja tehtävästä antaa Konsultti Petri Nordlund 040 551 7776.


1-akseli - Wisematic\nEpsonin EZ-moduulit ovat helppokäyttöisyydessään omaa luokkaansa tarjoten samalla huippuluokan servojärjestelmän suorituskykyä! Valittavanasi on useita eri liikepituuksia ja neljä erilaista akselikokoonpanoa – voit helposti liittää näitä lineaariyksiköitä myös osaksi Epsonin muita robottiratkaisuja saman ohjaimen alaisuuteen.\nEpsonin yksiakselinen EZ-moduuli sopii lineaariyksiköksi moniin sovelluksiin sekä käytettäväksi yhdessä esimerkiksi Epsonin C-sarjan tai scarojen kanssa robotin työalueen koon kasvattamiseksi.\nRH Heavy: 400, 600, 800, 1000, 2000 (mm)\nRM Medium: 350, 550, 750 (mm)\nRH Heavy: 80kg (max)\nRM Medium: 40kg (max)\nPöytä-, katto-, tai seinäkiinnitteinen\nEpsonin kaksiakseliset EZ-moduuli ovat saatavilla kahdella eri konfiguraatiolla: XY- ja YZ-akseleina. Näitä moduuleja käytetään usein esimerkiksi laboratorio-, lääke-, puolijohde-, auto- ta elektroniikkateollisuuden sovelluksissa. Moduulit sopivat esimerkiksi kappaleenkäsittelyn, kokoonpanon tai nesteiden/liimojen annostelun sovelluksiin kun tarvitaan tarkkuutta ja nopeutta.\n1. akseli: 350-750 (mm) / 2. akseli: 200-400 (mm)\n1. akseli: 400-1000 (mm) / 2. akseli: 350-750 (mm)\nKolmen akselin Epson EZ-moduulit soveltuvat esimerkiksi erilaisiin kappaleiden siirtämisen, ruuvauksen tai dispensauksen sovelluksiin. Kolmiakselisia vaihtoehtoja eri liikepituuksilla on saatavilla useita eri painoisille kuormille.\nRM (Medium): 350, 550, 750 (mm)\nRH (Heavy): 400, 600, 800, 1000 (mm)\nRSz (Small with Brake): 200, 300, 400 (mm)\nNeljän akselin Epson EZ-moduulit pystyvät käsittelemään kuormia 10kg:aan asti +/-10 mikrometrin toistotarkkuudella – niiden nopeus ja tarkkuus tekevät niistä suorituskykyisen vaihtoehdon moniin sovelluksiin esimerkiksi elektroniikan, puolijohteiden tai lääkkeiden valmistuksessa.\nRSz (S-koko jarrullisena): 200, 300, 400 (mm)\nRU: Pyöritysakseli (yksi koko)


Ilves hankki kohupelaajan ja CHL-mestarin – uudet valmentajat samalla kertaa julki - MTVuutiset.fi\nIlves hankki kohupelaajan ja CHL-mestarin – uudet valmentajat samalla kertaa julki\nJulkaistu 24.03.2020 13:09\nJääkiekon SM-liigassa pelaava Ilves on hankkinut hyökkääjät Taavi Vartiaisen, Joni Ikosen ja puolustaja Santeri Airolan. Tamperelaisseura tiedotti myös uusista hankinnoista valmennusryhmäänsä.\nVartiainen ja Airola liittyvät Ilvekseen 2+1-vuotisilla sopimuksilla, ja Ikosen kontrahti on kaksivuotinen.\nSM-liigan kurinpidollekin tuttu, kohupelaajan maineessa oleva Vartiainen, 25, on edustanut koko aiemman liigauransa Pelicansia ja pelannut pääsarjassa kaikkiaan 271 runkosarjaottelua tehoilla 20+33=53.\nIkonen, 20, puolestaan siirtyy Ilvekseen KalPasta. Viime kauden loukkaantumisen vuoksi kokonaan menettänyt Ikonen on pelannut aiemmin myös Ruotsissa Frölundassa, jossa hän voitti 2016–17 CHL:n mestaruuden. Montreal Canadiens varasi Ikosen vuoden 2017 NHL-varaustilaisuuden toisella kierroksella vuoronumerolla 58.\n19-vuotias Airola sen sijaan on pelannut tähän saakka kasvattajaseurassaan Ketterässä ja SaiPassa, jossa hän debytoi SM-liigassa toissa kaudella. Airola on Pittsburgh Penguinsin seitsemännen kierroksen NHL-varaus vuodelta 2019.\nOjanen ja Saarinen valmennukseen\nValmennusryhmäänsä Ilves on täydentänyt Jouko Myrrän apuvalmentajiksi tulevilla Marko Ojasella ja Pasi Saarisella. Kaksikko liittyy remmiin 1+1-vuotisilla sopimuksilla.\nOjanen siirtyy Ilveksen riveihin paikallisvastustaja Tapparasta. Saarinen nousee Ilveksen edustusjoukkueeseen seuran B-nuorten päävalmentajan tehtävästä.


Nuorten Ääni -toimitus: toukokuuta 2012\nNimimerkin suojissa kirjoittelu, sarkastinen kommentointi ja provosoiminen ovat kaikki netissä yleistyneitä ilmiöitä. Määritelläänkö ne nettikiusaamiseksi ja kuka määritelmän tekee? Millainen on tyypillinen nettikiusaaja?\nMuun muassa näitä kysymyksiä lähdimme selvittämään Eden Gebran kanssa.\nPäätimme käyttää jutussamme haastateltavia ja pyrimme valitsemaan heidät niin, että jokaisella olisi hiukan erilainen näkökulma työnsä puolesta aiheeseemme.\nValitsimme haastateltaviksemme nettipoliisi Marko Forssin sekä MLL:n nuorisotyön päällikkö Juuso Peuran ja Verken nuorisotyöntekijän Pekka Myllerin.\nJuttua tehdessä huomasimme, että aiheesta nettikiusaaminen löytyy loputtomasti tietoa ja mielipiteitä.\nRajasimme aiheemme käsittelemään nuorten nettikiusaamista ja otimme tapausesimerkiksi Forssin mainitseman viiltelykuvista kiusatun 15-vuotiaan tytön.Tapaus oli vanha, mutta yhä monien nuorten muistissa. Kiusaamisesta muodostui ryhmäilmiö ja tytön kuvia leviteltiin monille nettisivuille. Kiusaaminen väheni huomattavasti nettipoliisin tehtyä poliisiprofiilillaan blogikirjoitus kiusaajille.\nLähettänyt Nuorten Ääni -toimitus klo 22.21 Ei kommentteja:\nTunnisteet: helsingin sanomat, lehtijutut, netti\nLähettänyt Nuorten Ääni -toimitus klo 15.49 Ei kommentteja:\nOlen päiväkotini pihalla. Päälläni on uusi, violetti mekko, josta olen tosi ylpeä. Kiipeilytelineeseen on ruuhkaa. Kaikki haluaisivat kiivetä sen korkeimpaan kohtaan. Kinastelun jälkeen useimmat luovuttavat ja päätyvät leikkimään jotain muuta.\nReilun kymmenen vuoden kuluttua olen Nikin päiväkodin pihalla puhumassa lastenhoitajan kanssa alle kolmevuotiaiden stressistä.\nNiki on puolitoistavuotias poika, jonka hoitopäivät ovat aikuisen työpäivän mittaisia. Liisa Keltikangas-Järvisen tuoreen kirjan mukaan päiväkotielämä aiheuttaa Nikille stressiä. Jos Keltikangas-Järvistä on uskominen, stressi voi aiheuttaa Nikille tulevaisuudessa oppimisvaikeuksia ja heikkoa stressinsietokykyä.\nMeillä oli ajoittain ristiriitaisia ajatuksia jutun aihetta kohtaan. Olemme molemmat aloittaneet päiväkodin alle kaksivuotiaina. Päiväkotimuistomme ovat iloisia ja kiireettömiä. On vaikeaa uskoa, että me olisimme heikentyneestä stressinsietokyvystä ja tunne-elämän häiriöistä kärsiviä päiväkotihoidon tuloksia.\nJutun suunnittelemisen aikoihin luin lehdestä aihetta käsittelevän artikkelin. Siinä kymmenkunta vanhempaa kertoi, ettei heidän lapsillaan ole mitään ongelmaa. Vanhemmat nauroivat sykologian professori Liisa Keltikangas-Järvisen väitteille. Keltikangas-Järvisen mukaan stressiä ei kuitenkaan voi nähdä lapsen käytöksestä.\nVanhemmat ja päiväkodit kokevat professorin syyllistävän heitä ja asettuvat puolustuskannalle.\nVäittelyn lomassa unohtuu, että pitäisi ajatella lapsen parasta. Lasten pitäisi varttua vanhempiensa hellässä huomassa tai nykyisiä päiväkotiryhmiä huomattavasti pienemmässä ryhmässä.\nKuinka monella vanhemmalla on mahdollisuus antaa tämä lapselleen?\nNikin hoitopaikassa, päiväkoti Tuulessa, vakuutuimme siitä, ettei päiväkotia kannata syyllistää. Heillä ei ole resursseja pienentää Nikin mahdollista stressiä kutistamalla ryhmäkokoja. Mikä sitten voisi auttaa asiaa oikeasti? Raha.\nJutun tekemisen jälkeen tuntuu hurjalta katsoa omia päiväkotikuviaan. Useat lapset aloittavat päiväkodin alle kolmevuotiaana. Kasvaako meistä päiväkodin takia hermoheikkoja maailmasta ahdistuneita stressikimppuja?\nToivottavasti ei, siitä ovat ainakin kaikki osapuolet yhtä mieltä.\nHelmi Rantala, Senja Rajalin\nLähettänyt Nuorten Ääni -toimitus klo 11.04 Ei kommentteja:\nTunnisteet: helsingin sanomat, lapset, lehtijutut, päivähoito, stressi\nNiinpä lähdin tekemään juttua vanhempien seksuaalisuudesta. Jutussa kaksi seksuaaliterapeuttia vastaa suoriin ja napakoihin kysymyksiin kuten: "Mitä tehdä jos lapsi näkee vanhempiensa harrastavan seksiä?" Erityisesti tämä kysymys on aiheuttanut valtavaa keskustelua vauvafoorumeilla. Kenelläkään ei kuitenkaan tunnu olevan varmaa vastausta, miten tilanne tulisi hoitaa. Vanhemmat syyttelevät toisiaan saastaisiksi ja ajattelemattomiksi, jos jollekin päässyt käymään kysymyksen esittämällä tavalla.\nLähettänyt Nuorten Ääni -toimitus klo 14.01 Ei kommentteja:\nTunnisteet: helsingin sanomat, hyvinvointi, lapset, lehtijutut, seksi, seksuaalisuus, synnytys, vanhemmat\nKoulujen huumevalistus: Paljon kaikkea muttei paljon mitään\nNuorisotyöntekijöitä, seurakuntia, opettajia, yksityisiä henkilöitä, terveydenhoitajia.\nJa järjestöjä: suuria, pieniä, uskonnollisia, lääketieteellisiä, vapaaehtoisvoimin pyöriviä.\nTästä paletista koulut saavat valita, kun haluavat oppilailleen huumevalistusta.\nTämän jutun tekeminen oli aika vaikeaa juuri siksi, että huumevalistuksen kentästä oli mahdotonta saada minkäänlaista kokonaiskäsitystä. Kukaan ei tiettävästi pidä lukua kaikista alalla pörräävistä tahoista. Järjestöillä ei myöskään ole mitään yhteistä linjaa tai säännöstöä.\nKaikki siis juttelevat nuorille omista lähtökohdistaan, omilla ideologioillaan, omiin tutkimustuloksiinsa vedoten.\nEi ihme, etteivät nämä saa selkeitä tuloksia aikaiseksi, vaan kevyiden huumeiden käyttö yleistyy koko ajan.\nHuumevalistusjuttu julkaistiin Hesarissa 1.5.2012.\nTunnisteet: helsingin sanomat, huumeet, huumevalistus, koulu\nKoirille on nykyään myynnissä kaikenlaista outoa; manikyyriä, hajuvettä ja aurinkolaseja. Tykkäävätkö koirat sellaisesta?\nLähdimme selvittämään, mitä tarvitaan, että toimittajan juntista englanninbulldoggista Lotasta tulee hienostokoira.\nNo, pesu ainakin tarvitaan. Mineraalikylvyssä Lotasta tuleekin kokonaan eri värinen.\nRavintoneuvonnassa saamme kuulla, että koiraa on hoidettu kerrassaan väärin koko sen elämän ajan.\nHieronnassa paljastuu, että Lotan sydämessä oleva kasvain johtuu sen omistajan sydämestä heijastuneista ihmissuhdeongelmista. Akupunkiossa Lotta yrittää syödä kaikki siihen tökätyt neulat ja rentoutushoito joudutaan keskeyttämään.\nKoiravaatekaupassa tyydymme ihailemaan pienemmille koirille tarkoitettuja pikkuhousuja, jarrusukkia ja pupupukuja, koska ainoat Lotan päälle mahtuvat vaatteet ovat arkisia sade- tai toppatakkeja, joista on glamour kaukana.\nSamassa vaatekaupassa Lotta myös tapaa ihan oikean hienostokoiran. Tätä ainutkertaista hetkeä ei kamera ehdi taltioida, koska kaikki käy niin kovin äkkiä: Lotta innostuu mielettömästi ja käytännöllisesti katsoen lanaa pikkukoiran alleen.\nSöpöön villapaitaan ja rusettiin pukeutuneen hienostohauvan on tyydyttävä räksöttämään juntille omistajansa sylistä käsin.\nKoirainsertti esitettiin YLE TV1:n Kuningaskuluttajassa 3.5.\nVoit katsoa sen arkistosta.\nLähettänyt Nuorten Ääni -toimitus klo 20.35 Ei kommentteja:\nTunnisteet: koirat, kuningaskuluttaja, tv-jutut


Riihimäen Tanssiklubi ry - Ohjeita kilpailua aloittaville\nTanssiurheilu > Ohjeita kilpailua aloittaville\nKun kilpatanssin F-katselmus (harjoituskilpailu) on suoritettu eli valssin, quickstepin, cha chan ja jiven perustanssi musiikin rytmissä onnistuu, voit aloittaa valmistautumisen E-luokan kilpailuihin opettelemalla peruskuviot edellisten lisäksi myös tangoon ja sambaan.\nIlmoita ajoissa (kaksi kuukautta aiemmin) kiinnostuksesi kilpailemiseen seuran valmentajalle, joka neuvoo, miten etenet kilpaparin rekisteröintiasiassa.\nPukuihin liittyvät rajoitteet ja määrittelyt löydät kilpailusääntöjen pukusääntöliitteestä, Liite 2 ( www.dancesport.fi/toiminta/kilpailutoiminta/kilpailusaannot-ja-ohjeet/). E- luokassa käytetään yksinkertaisia kilpailuasuja, D-luokasta alkaen puvut saavat olla näyttävämpiä.\nKilpailuihin osallistuminen suunnitellaan yhdessä valmentajan kanssa. Kilpailukalenterista www.dancesport.fi valitaan sopiva kilpailu ja tarkistetaan sen tiedot kilpailukutsusta.\nKilpailulisenssi ja vakuutus sen kanssa tai erikseen on ehdottomasti hankittava ennen kilpailuun lähtöä. Lisenssi hankitaan vuosittain liiton sivulta www.dancesport.fi. Lisenssi on voimassa kalenterivuoden loppuun.\nVarmista valmentajalta / parikortiston pitäjältä kaksi viikkoa ennen kilpailua, että seuralle on tullut Tanssiurheiluliitosta vahvistus uudesta pariyhdistelmästä.\nIlmoittautuminen tapahtuu oman seuran vastuuhenkilön kautta. Huomioi, että ilmoitus kilpailuun osallistumisesta pitää antaa vastuuhenkilölle ajoissa.\nJos viimeinen ilmoittautumispäivä on ehtinyt umpeutua, niin jälki-ilmoittautumismahdollisuuden selvittää pari itse. Kilpailupaikalla ei voi jälki-ilmoittautua. Ilmoita jälki-ilmoittautumisesta ja kilpailuun pääsystä myös ilmoittautumisista huolehtivalle vastuuhenkilölle.\nOsanottomaksu on yleensä edullisempi ennen määräaikaa pankkiin maksettaessa. Maksun voi yleensä suorittaa myös kilpailupaikalla.\nKilpailun aikataulu julkaistaan viimeistään 10 päivää ennen kilpailua kilpailukutsussa ilmoitetussa www-osoitteessa. Valmistaudu kilpailuun lähtöön jo ennen kilpailupäivää tarkastamalla asusteet ja kengät. Kenkien pohjanahan tulee olla ehjä (ja puhdas) ja tytön kenkien koroissa tulee olla ehjät silikonitulpat tai pitävä nahkapinta.\nVarustekassissa on hyvä olla myös mukana hakaneuloja, pikaliimaa, hiuspinnejä, neula ja lankaa,\nLaita hiukset ym. ajoissa kuntoon, viimeistään heti aamulla. Hiuslakkaa kannattaa käyttää reilusti, jotta hiukset pysyvät koko päivän kiinni huolitellusti.\nLihakset tarvitsevat toimiakseen kunnon lämmittelyn, mikä on hyvä aloittaa jo aamulenkillä tai -jumpalla.\nMieti myös syömistä ja juomista etukäteen, kilpailupäivä on aina melko pitkä vaatien tasaisesti energiaa ja paljon nestettä.\nJos jostain syystä et pääse kilpailuun, niin osanottomaksun palautusta varten tarvitset lääkäritodistuksen. Ilmoita aina viipymättä estymisesi kilpailun järjestävälle seuralle kilpailukutsun ohjeen mukaisesti. Pari on itse vastuussa mahdollisesta peruutusmaksusta.\nSaavu kilpailupaikalle viimeistään 1,5 - 2 tuntia ennen oman osuutesi alkua, jotta sinulla on riittävästi aikaa vaatteiden vaihtoon ja lämmittelyyn. Ensimmäiseen kilpailuun on hyvä varata aikaa vielä reilummin, niin saat rauhassa tutustua käytäntöihin ja ympäristöön. Seurasta on valmentaja ainakin ensimmäisissä kilpailuissa mukana ja tavoitteena on, että hän olisi 1-2 seuraavassakin kilpailussa.\nIlmoittaudu kilpailupaikan vastaanotossa kertomalla nimesi, seurasi ja luokka, jossa tanssit. Pojan selkään kiinnitettävän numerolapun saat joko ilmoittautuessa tai mahdollisessa kenkätarkastuksessa ja naiset mahdollisesti kilpailijalipun.\nKilpailun käsiohjelman voit ostaa ilmoittautumisen yhteydessä.\nPukuhuoneet ovat sekä miehille ja naisille erikseen että mahdollisti yhteinen (unisex).\nVarmista kilpailupaikalla vielä oman luokkasi aikataulu ja tanssitaanko vakio- vai latinalaistanssit ensin.\nJos kilpailupaikalla on järjestetty kenkätarkastus, kannattaa kengät näyttää toimitsijalle hyvissä ajoin ennen lattialle menoa.\nKisalattialle pääsee lämmittelemään yleensä tuntia ennen kilpailun alkua sekä taukojen aikana. Joskus käytössä on myös erillinen lämmittelysali.\nMuista myös venytellä. Ennen kilpailua venytysten tulee olla lyhytkestoisia eli vain 1-2 sekuntia. Huom! Todella lyhyt aika!\nMuista kiinnittää numerolappu pojan selkään lapun yläreuna lapaluiden keskivaiheilla.\nJos luokassa on paljon pareja, saatetaan se tanssia useammassa erässä. Varmista tällöin, mihin erään kuulut. Erät menevät lattialle vuorotellen yksi tanssi kerrallaan. Muussa tapauksessa kaikki parit ovat lattialla yhtä aikaa ja tanssivat kaikki saman lajin tanssit (vakiot tai latinalaiset) yhteen menoon.\nSiirry kilpailulattian sisäänkäyntikulmaan edellisen luokan aikana. Kilpailijat muodostavat jonon numerojärjestyksessä, poika daamin vasemmalla puolella.\nKun oma luokkasi aloittaa, kutsutaan parit lattialle numerolla tai nimellä esitellen.\nMuista että esiinnyt koko ajan (ryhti, rauhallinen mieli, tanssin ilo).\nPoika ohjaa tytön keskilattialle kumartamaan yleisölle ja sitten ensimmäisen tanssin aloituspaikkaan. Musiikin alkua odotetaan hyvässä asennossa seisten vastakkain 2-3 metrin etäisyydellä omasta parista.\nTanssijärjestyksen osaat. Se on opeteltu jo harjoituksissa. Tanssi rohkeasti ja nauti.\nKun musiikki loppuu, kiitetään yleisöä ja poika ohjaa tilanteen mukaan tytön joko seuraavan tanssin aloituspaikkaan odottamaan tai pois lattialta eri kulmasta kuin sisäänkäynti.\nAina suorituksesi jälkeen kävele tai liiku muuten vähintään 10 minuuttia jos mahdollista. Tällä autat elimistöä palautumaan nopeammin suorituksesta.\nSamalla kaavalla toimitaan myös toisessa tanssilajissa pienen tauon jälkeen.\nMuista siirtää numerolappu, jos vaihdat vaatteita toiseen lajiin.\nMuista myös koko suorituksesi jälkeen nauttia heti jotakin proteiinipitoista tai kuitupitoista ruoka-ainetta palautumisen käynnistymiseksi.\nJos kyseessä oli karsinta- tai semifinaalikierros, julkistetaan jatkoon pääsevät tulosseinällä ja mahdollisesti kuuluttamalla. Odota tätä tietoa salissa, koska tasatilanteissa myös kutsu välikierrokselle on mahdollinen.\nJos kyseessä oli finaali, voit jäädä odottamaan palkintojenjakoa.\nPalkintojenjaossa esiinnytään kilpailuasuissa, mutta ilman numerolappua.\nMuista jälleen, että esiinnyt koko ajan.\nKun oma luokkasi kuulutetaan lineupiin, poika ohjaa daamin muiden parien kanssa riviin kilpalattian reunalle vähän matkan päähän palkintojenjakopaikasta. Poika asettuu lineupiin daaminsa taakse viistosti vasemmalle.\nYleensä ensin kuulutetaan finaalin viimeiseksi jäänyt pari ja edetään kohti voittanutta paria.\nKun oma numero ja nimi kuulutetaan, poika ohjaa tytön keskilattialle kumartamaan kiitokset yleisölle ja sitten palkinnonjakajien luo.\nPalkinnonjakajia kätellään jonka jälkeen he ojentavat mahdolliset palkinnot.\nJos tuloksena on neljäs tai matalampi sija, poika ohjaa tytön oletetun palkintopallin vasemmalle puolelle (finaalin viimeiseksi sijoittunut kauimmaksi) kätellen ensin siellä jo olevia pareja.\nJos tuloksena on palkintosija, poika ohjaa tytön oletetulle palkintopallille kätellen sen luona olevia pareja.\nKaikkien ollessa paikoillaan odotetaan yleisön aplodeja ja mahdollisia valokuvaajia (saa hiukan tuuletellakin).\nPoika ohjaa tytön pois kilpalattialta.\nTulokset tuodaan yleensä salin seinälle, mutta ainakin netissä ne julkaistaan kilpailukutsussa ilmoitetussa osoitteessa.\nMuista palauttaa numerolappu viimeistään poistuessasi kilpailupaikalta niille osoitettuun paikkaan. Palauttamattomista numerolapuista laskutetaan paria.\nMuista venytellä kilpailupaikalla tai viimeistään kotona.\nIlmoita tuloksestasi mahdollisimman pian seuran tiedottajille.


Särkijoki sai kylätaksin - Korpilahti-lehti\nSärkijoki sai kylätaksin\nOlavi Rippala laittoi katumaasturiinsa taksamittarin ja katolle taksikyltin.\nOlavi Rippala on ajanut helmikuusta lähtien kuorma-auton ja kaivinkoneen lisäksi myös taksia. Viime kesänä voimaan tullut uusi laki mahdollisti taksipalvelun aloittamisen, kun ely-keskusten myöntämät lupakiintiöt poistuivat ja alan sääntelyä purettiin muutenkin.\n– Sitähän on puhuttu, että maaseudulta taksit vähenevät, niin minä ajattelin laittaa tänne kylätaksin, kun se on nyt mahdollista, Rippala toteaa.\n– Liikenneluvat tavarankuljetukseenhan meillä on ollut jo pitkään. Siltä pohjalta taksinkuljettajan ajolupaa ei ollut vaikea suorittaa.\nRippala ajaa taksia katumaasturilla, jota hän on käyttänyt omiin ajoihinsa jo aiemmin.\n– Auto oli jo ennestään, hankin siihen vain taksamittarin ja kyltin katolle, Rippala kertoo.\n– Nyt olen ajellut taksia sivutöinä, mitä maanrakennuspuolen töiltä olen ehtinyt. Sillä puolella on hiljaisempaa talvisin.\nKuljetusliike Rippala Oy:llä on kaksi kaivinkonetta ja kaksi kuorma-autoa, hiekkaa ja mursketta ajetaan omalta hiekkamontulta ja omalta louhokselta. Yritys tekee muun muassa rakennusten pohjia, teitä ja pihoja.\n– Nyt olen ajanut taksia itse, mutta jos sopiva kuski löytyy, kyllä minä töihin otan, Rippala sanoo.\n– Ja sitten jos tulee vieras ajamaan, täytyy ruveta hankkimaan kyytejäkin enemmän. Nyt olen ajanut vain pientä ajoa, kun ei kaikkea kerkeä. Ja jos ajoja saa enemmän, voihan sitä hankkia lisäautonkin, Rippala kaavailee.\n– En minä tätä taksia ole kauheasti mainostanut, mutta on tässä jo ajoa ollut, äkkiä se tieto leviää.


S5Mark – VPN-naamioitu Rootkit tartuttaa Windows 10 -laitteita – rollmaps.com\nNäyttää siltä, että Internet ei ole koskaan ilman osuuttaan uhista. Äskettäin on ilmestynyt, että VPN-naamioitu rootkit S5Mark on saastuttanut Windows 10 -laitteita. Mikä juurihakemisto on? Kuinka se tartuttaa tietokoneesi ja mitä voit tehdä pysyäksesi turvassa?\n1 Uhat ovat moninaisia!\n2 Mikä on Rootkit?\n3 Mitä se tekee?\n4 Kuinka olla turvassa\nUhat ovat moninaisia!\nOn olemassa uhkia, kuten hallitus ja turvallisuusvirastot ja Internet-palveluntarjoajat snooping käyttäjiä ja varastavat salaa heidän tietojaan. Ja sitten on olemassa uhkia, kuten hakkerit, verkkorikolliset ja haittaohjelmat, jotka voivat vahingoittaa laitettasi ja varastaa henkilöllisyytesi..\nUhat näyttävät kasvavan päivä päivältä, ja Internetin käyttäjät etsivät jatkuvasti ratkaisuja, jotka suojaavat heitä ja pitävät heidän tietonsa turvallisina verkossa. Mutta ei ole mitään varmaa ratkaisua.\nErittäin suosittu työkalu Internet-turvallisuuteen on virtuaalinen yksityinen verkko. VPN on ohjelmisto, joka on ladattava ja asennettava laitteeseen, ja se suojaa käyttäjiä lähettämällä kaiken liikenteen turvallisen tunnelin kautta.\nTätä prosessia kutsutaan salaukseksi, jonka avulla siirretty tieto on luettavissa vain käyttäjälle ja suojatulle VPN-palvelimelle.\nKukaan muu ei pääse verkkoon, ja salattu liikenne ei ole luettavissa, vaikka he tekisivätkin salattua liikennettä. Jopa Internet-palveluntarjoajat eivät voi vakoilla sinua, jos käytät VPN: tä.\nMutta osoittautuu, että edes VPN: t eivät ole turvallisinta ratkaisua suosioistaan huolimatta. Niihin liittyy useita uhkia, joista viimeisin on VPN-naamioitu rootkit.\nJos etsit VPN: ää, varmista, että kirjaudut vain premium-VPN-palveluntarjoajiin, jotka suojaavat verkkosi yksityisyyttä ja tietoturvaa.\nJuurikomplekti on haittaohjelma, jota käyttäjät lataavat tahattomasti laitteidensa tahattomasti. Ladattuaan tämä haittaohjelma antaa luvattomille käyttäjille pääsyn laitteeseen ja siinä oleviin tietoihin.\nZacinlo-juurikomiteta on ollut surullista pitkään, se on äskettäin muuttanut muotoaan ja tullut vaarallisemmaksi. Se on nyt Internetissä nimettömänä “VPN” -palveluna nimeltään S5Mark, joka hiipii Windows 10 -järjestelmiin ja voi lähettää kuvakaappauksia jokaisesta käyttäjän toiminnasta ohjauspalvelimelleen..\nEi ole vielä varmaa, kuinka monta järjestelmää on tartunnan saanut, mutta on havaittu, että suurin osa hyökkäyksistä oli Yhdysvalloissa ja Windows 10.\nKuten kaikki haittaohjelmat, tämä rootkit haastaa tietokoneesi ladatun! Zacinlo on ollut olemassa jo pitkään, hiipimällä tavallisesti laitteisiin, jotka tekevät haittaa ohjelmistoista, jotka väittävät poistavansa haittaohjelmat laitteestasi tai parantavan selaimen suorituskykyä.\nKoska haittaohjelma on ollut olemassa jo pitkään, sen avulla kehittäjät voivat myöntää sovellukselle erittäin tehokkaita ominaisuuksia, kuten:\nSivujen uudelleenohjaus selaimessa lataamalla muita sivuja piilotettuina piilotettuihin ikkunoihin taustalla\nMainosten pistäminen selaimeesi\nNäyttökuvien ottaminen ja lähettäminen ohjauspalvelimelle\nHaittaohjelmien torjuntaratkaisujen havaitseminen ja poistaminen käytöstä\nPeittelee itseään kopioimalla salattuja haittaohjelmien versioita tietokoneellesi\nJos luulet näiden olevan pelottavia, et ole nähnyt mitään, koska Zacinlolla on myös hienostuneita ominaisuuksia päivittää itsensä automaattisesti ja sammuttaa tietokoneesi palvelut komennolla sen hallintapalvelimelta. Näitä ominaisuuksia on kutsuttu erittäin modulaarisiksi ja konfiguroitaviksi, ja niitä voidaan käyttää jopa kääntämään Zacinlo jotain vaarallisempaa.\nZacinlo aloitti ensin napsautuspetoksina, joissa mainoksia pistettiin selaimeen tarkoituksenaan turvata maksut online-mainostoimistoilta. Mainoksilla, jotka Zacinlo rootkit lataa taustalla, on myös sama toiminto.\nKuinka olla turvassa\nVPN-verkkojen on tarkoitus suojata tietoja ulkoisilta uhilta. Kun käytät VPN-verkkoa, voit olla varma, että liikenteesi on turvallista ja tietosi ovat salattuja. Kaikki VPN eivät kuitenkaan tarjoa suojausta.\nOn olemassa useita ilmaisia VPN-verkkoja, jotka todella varastavat käyttäjätietoja suojan tarjoamisen nimissä. On ilmaisia VPN-verkkoja, jotka toimitetaan tietokoneiden ja älypuhelimien kanssa, mutta jotka aiheuttavat enemmän haittaa kuin hyötyä. Käyttäjien on oltava tietoisia tällaisista VPN-verkoista.\nZacinlo-juurikoodi tartuttaa nyt laitteita väärennettyyn S5Mark VPN-muotoon, jolla ei ole todellista VPN-toimintoa, lisäksi väärennetty käyttöliittymä, joka huijaa ihmisiä ajattelemaan, että VPN on aktiivinen. Aktivoinnin jälkeen sovellus lataa ja asentaa loput haittaohjelmat.\nValitettavasti ei ole mitään haittaohjelmia, jotka voisivat havaita ja estää Zacinlon lataamista. Käyttäjien vastuulla on olla varovainen lataamilleen tiedostoille.\nJos kuitenkin lataat haittaohjelman, on olemassa tietoturvaratkaisuja, jotka voivat auttaa sinua pääsemään eroon siitä. Mutta suurimman osan ajasta käyttäjät havaitsevat haittaohjelmat, kun se on jo tehnyt tarpeeksi haittaa.\nParas puolustus on olla varovainen laitteellesi lataamiesi tietojen suhteen. On olemassa monia ilmaisia sovelluksia, joiden käyttäjät lataavat monista syistä, mutta kaikki eivät ole turvallisia. Lataatko peliäsi tai VPN: ää, on aina tärkeää tarkistaa sen legitiimiys ennen laitteen käyttöoikeuden antamista.


Koronapandemia ja Venäjän hyökkäys Ukrainaan ovat laittaneet Mikko Korhosen henkisen jaksamisen koetukselle. LEHTIKUVA / JUSSI NUKARI\nGolfin huipputasolla jo pitkään pelannut Mikko Korhonen hakee uusia vinkkejä valmentautumiseen ja valmistautumiseen. Korhonen on palkannut mentaalivalmentajakseen Katja Pasasen, joka on tehnyt yhteistyötä muun muassa naisgolfari Matilda Castrenin kanssa.\nKorhonen kuvaa, kuinka pari viime vuotta ovat olleet kokeneelle huippupelaajallekin niin poikkeuksellisia ja kuormittavia, että henkinen valmennus tuli mieleen.\n– Nyt alkoi tulla sellainen olo, että tekisi hyvää pallotella vähän ajatuksia ammattilaisen kanssa. Ensin tuli korona, joka muutti kiertueella arkea todella paljon, ja sen perään Ukrainassa syttyi sota. Niiden myötä henkinen jaksaminen on ollut vähän koetuksella, ja samaan aikaan pitäisi olla huippu-urheilija. Kentällä ei voi miettiä ylimääräisiä asioita tai murheita, vaan on pystyttävä keskittymään omaan suoritukseen, Korhonen kertoi tiedotteessa.\nKorhosen mukaan kisareissuilla huomaa, kuinka paljon sota Ukrainassa puhututtaa ja mietityttää ihmisiä ympäri maailman. Hän korostaa, että tiedostaa olevansa etuoikeutetussa asemassa, eikä tarkoituksena ole valittaa.\n– Monelta on esimerkiksi mennyt koronan takia työt, mutta itse olen onneksi saanut töitä tehdä. Mutta kyllä tämänhetkinen maailmantilanne rassaa.\n– Ehkä tavoitteena on vain vähän muuttaa omaa ajattelua ja löytää vaihtoehtoisia tapoja suhtautua omaan peliin, tilanteeseen ja elämään. On hedelmällistä ja pysäyttävää, kun valmentaja kyseenalaistaakin kaiken ja esittää kysymyksiä, jotka pakottavat näkemään asiat eri vinkkelistä.